open-index/open-wikipedia-markdown huggingface dataset:
Jarosław Jarząbkowski

**Jarosław ”pashaBiceps** (joskus vain **pasha**)**”** **Jarząbkowski** (s. 11. huhtikuuta 1988 Nasielsk) on puolalainen ammattilaisuransa lopettanut *[[Counter-Strike]]* -ja ''Counter-Strike: Global Offensive'' -pelaaja. 

## Muu elämä
Jarosław "pashaBiceps" Jarząbkowski syntyi 11. huhtikuuta 1988 Nasielskissä lähellä Varsovaa, jossa hän vietti myös lapsuutensa. Jarząbkowski tykkäsi teinivuosinansa paljon jalkapallon pelaamisesta ja hän kertoikin, että halusi aina tulla urheilijaksi.

Jarząbkowski jäi eläkkeelle ammattilaisurheilusta vuonna 2018 ja on tämän jälkeen kesittynyt perhe-elämään ja Puolassa vierailuun. Hän on työskennellyt monien suuryrityksen kanssa, kuten SteelSeries, Crédit Agricole, DHL, Adidas ja Old Spice.

Vuonna 2022 Jarząbkowski saavutti yhden suurimmista urheiluhaavestaan, kun hän solmi sopimuksen kamppailulajien parissa.

## Ura

### Counter-Strike
Pasha aloitti *[[Counter-Strike]]* -uransa vuonna 2004 ja hänen ensimmäinen joukkueensa olikin infernal Connection. Hän viipyi siellä vuoteen 2005, kunnes vaihtoi Team Wildaan alkuvuoteen 2007 asti. Sen jälkeen hän siirtyi helmikuussa kolmeksi kuukaudeksi DELTAan vaihdettuaan toukokuussa kuukaudeksi EasyTeamiin, jonka jälkeen pasha vaihtoi takaisin DELTAan. Seuraavina vuosina hän oleskeli muutamissa pienemmissä joukkueissa, kunnes siirtyi toukokuussa 2009 Team Pentagramiin. Joukkue kuitenkin lopetettiin lokakuussa ja pasha siirtyi Frag eXecutorsin riveihin vuoden loppuun asti. Vuoden 2010 helmikuussa pasha siirtyi joukkueeseen kuitenkin takaisin sen ostettua senaikaisen välijoukkueen AGAiNin pelaajat. Pitkän pelaamisen jälkeen lokakuussa 2011 AGAiN kuitenkin hankki pashan takaisin. Pashan viimeinen Counter-Strike -joukkue oli ESC Gaming, jossa hän vietti noin yhdeksän kuukautta.

### Counter-Strike: Global Offensive
Pasha jatkoi ''Counter-Strike: Global Offensiven'' parissa ESC Gamingin riveissä vielä yli vuoden ajan ja he voittivat yhden merkittävän S-tason turnauksen, joka oli Intel Extreme Masters VI. Hän vaihtoi pikaisesti Universal Soldiersin ja AGAiNin välillä ennen pashan uran merkittävintä joukkuetta, joka oli Virtus.pro. 

#### Virtus.pro
Pasha siirtyi Virtus.prohon 25. tammikuuta 2014. He voittivat lähes heti ensimmäisen S-tason turnauksensa, joka oli EMS One Katowice 2014. Yli vuosi tämän jälkeen he ansaitsivat seuraavan merkittävän voittonsa ESEA Season 18: Global Invite Division -tapahtumasta, jossa he voittivat Fnaticin finaalissa. Vuonna 2015 he saavuttivat myös toisen suuren voiton, joka oli ESL ESEA Pro League Invitational. Pashan keskivertorating vuonna 2015 oli 1.01. Vuonna 2016 pasha saavutti Virtus.pron riveissä kolme merkittävää S-tason turnausta, jotka olivat StarLadder i-League Invitational #1, ELEAGUE Season 1 ja DreamHack Open Bucharest 2016. Pashan keskivertorating vuonna 2016 oli 0,94, joka laski merkittävästi viime vuodesta, vaikka joukkue voittikin enemmän otteluita. Heidän viimeinen S-tason turnauksen voittonsa oli DreamHack Masters Las Vegas 2017 -tapahtumasta. Pasha erotettiin joukkueesta lopulta 13. helmikuuta vuonna 2019.

## Lähteet
Gravity Bone

**Gravity Bone** on Blendo Gamesin kehittämä seikkailupeli. Peli julkaistiin maailmanlaajuisesti 28. elokuuta 2008. 

Peli on julkaistu freewarena.
Pelille julkaistiin vuonna 2012 jatko-osa, *[[Thirty Flights of Loving]]*.

## Pelaaminen
*Gravity Bone* on ensimmäisen persoonan seikkailupeli. Peli sijoittuu Nuevos Airesin fiktiiviseen kaupunkiin. Pelaaja pelaa nimeämättömällä vakoojalla, jonka on suoritettava useita tehtäviä pelin kahden tason aikana. Peli kestää noin 20 minuuttia.

## Kehitys
Pelin musiikki on ohjaaja Wong Kar-wain elokuvista, ja sen on alun perin säveltänyt Xavier Cugat.

Pelin kehitys kesti vuoden, jonka aikana pelistä tehtiin useita eri versioita.

## Lähteet

## Aiheesta muualla
*Blendo Games
Turvatalo (tiedustelu)

**Turvatalo** tarkoittaa esimerkiksi tiedustelupalvelun varustamaa sijainniltaan salaista taloa tai huoneistoa, jota käytetään vakoilijoiden tai tiedustelijoiden ja heidän kontaktiensa majoittamiseen ja varustamiseen sekä esimerkiksi koulutus- ja kuulustelutilana.

Turvataloihin liittyvän toiminnan luonteen vuoksi niistä on julkista tietoa tarjolla niukalti.

Myös Suomen sotilaallisella tiedustelulla on ollut turvataloina toimineita tiloja, kuten huoneistoja ja metsäkämppiä, joita on käytetty vakoilijoiden piilopaikkoina.
## Lähteet
*
* 
### Viitteet
Biomuovi

**Biomuovi** on muovi, joka koostuu kokonaan tai osittain uusiutuvista luonnon raaka-aineista, tai biohajoaa tietyissä olosuhteissa. Osa biomuoveista myös maatuu verrattain nopeasti eli on biohajoavia. Toisaalta myös osa öljypohjaisista muoveista on biohajoavia, vaikka ne eivät ole biomuoveja, mikä aiheuttaa sekaannuksia biomuovi-käsitettä käytettäessä.

Biopohjaiset muovit valmistetaan uusiutuvista materiaaleista, kuten selluloosasta, ligniinistä, kitiinistä, villasta tai tärkkelyksestä. Biopohjaisten materiaalien käyttö ei kuitenkaan välttämättä tarkoita sitä, että nämä muovit olisivat biohajoavia, sillä sekä biopohjaisista että fossiilisista raaka-aineista voidaan valmistaa sekä biohajoamattomia että biohajoavia muoveja.

## Muovin biohajoavuus
Ollakseen biohajoava muovin molekyylien tulee kemiallisesti hajota luonnossa esiintyviksi aineiksi. Pelkkä mekaaninen pilkkoutuminen ei riitä. Mekaanisessa hajoamisessa vain ns. sekundääriset sidokset hajoavat. Näin muovi voi pilkkoutua silmin näkymättömän pieneksi ja näkyä vain mikroskoopilla tarkasteltuna. Silti muovin ns. primääriset sidokset säilyvät eli polymeerit itsessään pysyvät kasassa ja myös polymeerien ja seosaineiden liitokset säilyvät. Vasta kun myös polymeerit ja mahdolliset seosaineet itsessään hajoavat voidaan muovin katsoa maatuneen, eikä se tällöin enää ole luonnonkiertokulussa olevaa muovijätettä.

## Lähteet

## Aiheesta muualla
Anton Valtavuo

**Anton Valtavuo**, sukunimi aik. *Rikström* (12. tammikuuta 1850 Pernaja – 22. tammikuuta 1931 Viipuri) oli suomalainen opettaja ja kansakouluntarkastaja, joka julkaisi useita laulukirjoja. 

Valtavuon vanhemmat olivat Pernajan Riken kylästä kotoisin ollut räätäli Karl Rikström (s. 1818) ja Eva Gustava Abrahamsdotter (s. 1816). 

Valtavuo opiskeli kansakoulunopettajaksi Jyväskylän opettajaseminaarissa. Opiskelijana ollessaan hän osallistui kirjailija Aleksis Kiven hautajaisiin Tuusulassa 4. tammikuuta 1873. 

Viipurin kansakoulutarkastajana 1880-luvulla toiminut Valtavuo löysi suomalaisen kansansävelmän johon hän pyysi opettaja ja runoilija J. H. Erkkoa kirjoittamat sanat. Näin syntyi joululaulu *[[No onkos tullut kesä]]*

Valtavuo oli naimisissa Tekla Augusta Europaeuksen (1845–1933) kanssa jonka isä oli rovasti, teologian tohtori ja valtiopäivämies Anders Josef Europaeus. Heidän poikansa oli matematiikan lehtori Toivo Valtavuo (1881–1970). 

## Teoksia
Nimellä *Anton Rikström*:
* *Kolmiäänisiä lauluja : soprano- ja altto-äänille sovitettuja. Ensimmäinen vihko* ; koulujen ja nuorison tarpeeksi koonnut Anton Rikström. Clouberg ja kumpp., Viipuri 1882, 4. painos 1906
* *Kaksiäänisiä lauluja kansakouluille. Ensimmäinen vihko* ; toimittanut Anton Rikström. Toimittaja, Viipuri 1884
* *Kolmiäänisiä lauluja : sopraano- ja altto-äänille sovitettuja. Toinen vihko* ; koulujen ja nuorison tarpeeksi, osaksi kokoeli, osaksi sovitteli Anton Rikström. Clouberg ja kumpp., Viipuri 1885, 3. painos 1907
* *Kotoa ja muualta : 100 sekaköörille sovitettua laulua* ; oppilaitosten ja pienempäin lauluseurain tarpeeksi toimittanut Anton Rikström. Clouberg ja Kumpp., Viipuri 1890, 2. painos 1901
* *Kanteloinen : uusi kokoelma kaksiäänisiä lauluja* ; kouluja ja nuorisoa varten toimitti Anton Rikström. Clouberg ja Kumpp., Viipuri 1892, 2. painos 1905
* *Kolmiäänisiä lauluja : sopraano- ja alttoäänille sovitettuja. Kolmas vihko* ; koulujen ja nuorison tarpeeksi kokoeli ja sovitteli Anton Rikström. Clouberg ja kumpp., Viipuri 1895, 2. painos 1902
* *Koulun laulukirja. 1 vihko, Ensimmäisen ja toisen vuoden oppimäärä* ; Viipurin kansakoulunopettajiston asettaman valiokunnan kanssa yksissä neuvoin toimittanut Anton Rikström. Clouberg ja Kumpp. (W. Hoving), Viipuri 1899, 2. uud. painos 1905
* *Koulun laulukirja. 2 vihko, Kolmannen ja neljännen vuoden oppimäärä* ; Viipurin kansakoulunopettajiston asettaman valiokunnan kanssa yksissä neuvoin toimittanut Anton Rikström. Clouberg ja Kumpp. (W. Hoving), Viipuri 1899
* *Viborgs stads folkskolor : berättelse för läseåren 1896-1901*. Viborg 1901

## Lähteet
Sarafotoksiini

**Sarafotoksiinit** ovat ryhmä peptiditoksiineja, jotka rakentuvat 21 aminohaposta. Sarafotoksiinit aiheuttavat sepelvaltimon supistumisen ja sitoutuvat sydämen kammioiden kalvoille sekä aivokalvoihin. Lisäksi ne aktivoivat fosfoinositidien hajoamisen. Sarafotoksiinien aminohappojärjestys muistuttaa paljon endoteliinin aminohappojärjestystä. Endoteliini on luonnollinen nisäkkäiden biomolekyyli, joka osallistuu nisäkkäiden verisuonijärjestelmän toimintaan.

## Sarafotoksiini-A
Sarafotoksiini-A on molekyylipainoltaan 2&nbsp;514.88 g/mol, sen molekyylikaava on C₁₀₅H₁₅₆N₂₈O₃₄S₅ ja CAS-numero 126738-34-9.

## Sarafotoksiini-B

Sarafotoksiini-B on molekyylikaavaltaan C110H159N27O34S5, sen molekyylipaino on 2&nbsp;563.9 g/mol ja CAS-numero 120972-53-4. Toksiini eristettiin ensimmäisen kerran käärmeenmyrkystä, jota tuottaa *[[Atractaspis engaddensis]]*.

## Sarafotoksiini-C

**Sarafotoksiini-C** on valkoinen kiteinen jauhe, jonka molekyylipaino on 2&nbsp;516 g/mol ja molekyylikaava C103H147N27O37S5. Toksiinissa on kaksi disulfidisiltaa. CAS-numero on 121695-87-2, liukoisuus veteen on 1 mg/ml.

## Sarafotoksiini-D
Safrotoksiini-D eroaa B-versiosta kahden aminohapon verran ja sen kyky supistaa verisuonia on hyvin vähäinen verrattuna safrotoksiineihin A ja B.

## Bibrotoksiini
**Bibrotoksiini** on eristetty käärmeenmyrkystä, jota tuottaa stilettikäärme (*Atractaspis bibronii*). Sarafotoksiineihin kuuluva bibrotoksiini muistuttaa hyvin paljon sarafotoksiini-B:tä, eroa on vain yhden aminohapon verran. Rotan aortassa bibrotoksiini toimii endoteliinin tavoin, mutta pienemmällä pitoisuudella.

## Lähteet
Judon Euroopan-mestaruuskilpailut 2016

**Judon Euroopan-mestaruuskilpailut 2016** järjestettiin Kazanissa, Venäjällä 21.–24. huhtikuuta 2016. Kilpailujen ohjelmassa oli seitsemän henkilökohtaista painoluokkaa miehille ja naisille sekä joukkuekilpailut.

## Mitalistit
Lähde: European Judo Union
### Miehet

### Naiset

## Lähteet
Toivo Valtavuo

**Toivo Antero Valtavuo** (vuoteen 1906 **Rikström**; 11. huhtikuuta 1881 Viipuri – 27. elokuuta 1970 Helsinki) oli suomalainen lyseon matematiikan lehtori.

Valtavuon vanhemmat olivat kansakouluntarkastaja Anton Valtavuo ja Tekla Augusta Europaeus. Hän pääsi ylioppilaaksi 1901 ja valmistui filosofian kandidaatiksi 1907. Valtavuo toimi Helsingin uuden yhteiskoulun opettajana 1907–1915 ja Helsingin suomalaisen normaalilyseon tunti- ja sijaisopettajana 1908–1915. Hän oli sitten Viipurin klassillisen lyseon matematiikan nuorempana lehtorina 1915–1925, Viipurin suomalaisen lyseon matematiikan ja luonnonopin nuorempana lehtorina 1925–1927 ja Viipurin klassillisen lyseon vanhempana lehtorina 1927–1940. Viimeksi hän oli suomalaisen normaalilyseon matematiikan ja luonnonopin vanhempana lehtorina 1940–1951.

Valtavuo oli Viipurin kaupunginvaltuuston jäsenenä vuodesta 1926 alkaen ja kaupunginvaltuuston puheenjohtajana 1937–1941. 

Valtavuo oli naimisissa 1915–1916 Ragnhild Sofia Ingmanin (k. 1916) kanssa ja vuodesta 1919 Helli Orkamon (Åkerman) kanssa. 
 
## Suomennoksia
* Poul La Cour : *Historiallinen matematiikka : valmistava oppijakso 1, Luvut*. WSOY 1914
* Poul La Cour : *Historiallinen matematiikka : valmistava oppijakso 2, Geometria*. WSOY 1915
* Poul La Cour : *Historiallinen matematiikka : valmistava oppijakso 3, Kirjainlasku*. WSOY 1916

## Lähteet
Carl Gabriel Clouberg

**Carl Gabriel Clouberg** (15. huhtikuuta 1813 Pori – 12. huhtikuuta 1878 Viipuri) oli suomalainen Viipurissa vaikuttanut kirjakauppias ja kauppaneuvos (1869).

Cloubergin vanhemmat olivat Isak Gabriel Clouberg (1781–1839) ja Maria Kristina Lindblad (1787–1831). Hän oli naimisissa vuodesta 1837 Anna Maria Weberin (1810–1874) kanssa. Hänen poikansa oli Ludvig Gustaf Leonhard Clouberg. Prokuraattori Woldemar Söderhjelm oli Cloubergin vävy.

Satakunnasta kotoisin ollut Clouberg toimi alun perin apteekkarina Viipurissa. Hän osti vuonna 1843 kirjanpainaja Anders Cedervallerin pojan Anders Fredric Cedervallerin vuonna 1839 perustaman kirjakaupan. Cloubergin kirjakauppa *Clouberg & Co* kustansi myös kirjoja. Clouberg toimi myös rakennusurakoitsijana, tulitikkutehtailijana ja Viipurin säästöpankin esimiehenä.

## Lähteet

## Aiheesta muualla
*
Saku Ylätupa

**Saku Ylätupa** (s. 4. elokuuta 1999 Espoo) on suomalainen jalkapalloilija, joka edustaa Ruotsin Allsvenskanissa pelaavaa Kalmaria. Hän on pelipaikaltaan laitahyökkääjä tai hyökkäävä keskikenttäpelaaja.

Leppävaaran Pallon kasvatti Ylätupa siirtyi FC Espoon juniorijoukkueesta Helsingin Jalkapalloklubiin marraskuussa 2014. Kaudella 2015 Ylätupa pelasi seuran farmijoukkueen Klubi 04:n paidassa Kakkosessa 12 ottelussa tehden viisi maalia. Hän pelasi lisäksi kaksi nousukarsintaottelua GrIFK:ta vastaan. Seuran edustusjoukkueessa Ylätupa teki ensiesiintymisensä huhtikuussa 2016 onnistuen heti maalinteossa Suomen Cupin ottelussa AC Kajaania vastaan. Kakkosen kaudella 2016 Ylätupa teki Klubi 04:llä 11 maalia 16 ottelussa.

Maaliskuussa 2017 HJK lainasi Ylätuvan Rovaniemen Palloseuraan. Hän teki ensiesiintymisensä pääsarjatasolla 12. huhtikuuta, kun RoPS hävisi vieraissa Interille 2–6. Ensimmäisen liigamaalinsa Ylätupa teki 17. huhtikuuta kotiottelussa VPS:aa vastaan. Ylätupa ehti pelata 17 liigaottelua ja tehdä kolme maalia, kunnes hänen lainansa päättyi heinäkuussa.

Heinäkuussa 2017 Ylätupa siirtyi Ajaxiin kolmen vuoden sopimuksella. Hän liittyi seuran alle 19-vuotiaiden joukkueeseen. Hän pelasi ensimmäisellä kaudellaan 31 ottelua, joissa hän teki kuusi maalia ja syötti 11. Hän oppi jo hollantiakin, jota hän käytti kommunikaatiokielenä pääsääntöisesti keskustellessaan valmentajiensa kanssa.

Ylätupa siirtyi tammikuussa 2019 Ruotsin Allsvenskanissa pelaavaan AIK:hon. Kaudella 2019 hän pelasi kuusi sarjaottelua ja kaudella 2020 seitsemän. Syyskuussa 2020 hän siirtyi loppukauden kestävälle lainalle Veikkausliigassa pelaavaan IFK Mariehamniin, jossa hän pelasi kahdeksan liigaottelua. Kaudella 2021 hän teki AIK:lle maalin ja syötti toisen kauden ensimmäisessä Allsvenskan-ottelussaan Degerforsia vastaan AIK:n voittaessa 2–0.

Ylätupa on edustanut Suomen maajoukkueita vuodesta 2014 asti.

## Lähteet
Suvi Åkerman

**Suvi Åkerman** (s. 1993 Göteborg) on suomalainen laulaja, joka voitti *[[The Voice of Finland]]in* viidennen kauden vuonna 2016.

Finaalissa Åkerman esitti tähtivalmentajansa Tarja Turusen kanssa duettona Queenin ”Bohemian Rhapsodyn” sekä oman kappaleensa ”It’s Not the End of the World”. Hän sai finaalissa 32,2 prosenttia äänistä. ”It’s Not the End of the World”, jonka tekivät Suvi Åkerman, Kyösti Salokorpi ja Antti Hynninen, oli myös hänen ensimmäinen singlensä. Voiton myötä Åkerman teki kolme kappaletta käsittävän levytyssopimuksen Universal Musicin kanssa. Joulukuussa 2016 Åkerman julkaisi singlen ”Stronger Than You Think”. Kolmas single ”Dear Grief” julkaistiin huhtikuussa 2017. Levytyssopimuksen päätyttyä hän on keskittynyt opintoihinsa ja valmistuttuaan luokanopettajaksi aikoo jälleen panostaa musiikkiuraansa.

## Yksityiselämä
Suvin velipuoli kuoli Suvin ollessa 13. Laulaja on purkanut tunteitaan mm. musiikkiin.

## Lähteet
Mantle

**Mantle** on AMD:n kehittämä grafiikkarajapinta reaaliaikaisen 3D-grafiikan renderöintiin. Rajapinta julkaistiin vuonna 2013.

Mantlen tavoitteena on parantaa tehokkuutta ja joustavuutta eri käyttötarpeisiin mm. yksityiskohtaisella muistin ja synkronoinnin käsittelyllä.

AMD on ilmoittanut että rajapinnan kehitys ei jatku.
AMD:n mukaan on suositeltavaa siirtyä joko Direct3D- tai Vulkan-rajapintaan, jonka kehityksessä myös AMD on ollut mukana.

## Katso myös

* Direct3D
* Metal
* OpenGL
* Vulkan

## Lähteet

## Aiheesta muualla
* AMD:n Mantle-sivut
Latarkiinit

**Latarkiineihin** kuuluu useita peptidejä, jotka on eristetty myrkyllisestä Lachesana tarabaevi -hämähäkistä. Nämä peptidit hajottavat erilaisia soluja, kuten gram-positiivisia ja gram-negatiivisia bakteereita, punasoluja ja hiivasoluja. Hajottaminen tapahtuu mikromolaarisissa pitoisuuksissa. Latarkiineilla on α-kierteinen rakenne. Löydettyjä latarkiineja ovat ainakin latarkiinit 1, 2A, 2B, 3A, 4A, 5, 6A, 6B, 7.

## Lähteet
Christian Yelich

**Christian Stephen Yelich** (s. 5. joulukuuta 1991 Thousand Oaks, Kalifornia) on yhdysvaltalainen baseballpelaaja, joka pelaa MLB-liigan Milwaukee Brewersissa. Hänen pelipaikkansa on vasen koppari.

Yelich debytoi MLB:ssä heinäkuussa 2013, ja teki läpimurtonsa seuraavalla kaudella. Maaliskuussa 2015 hän solmi Marlinsin kanssa seitsenvuotisen jatkosopimuksen, arvoltaan 49,57 miljoonaa dollaria. Kaudella 2018 hän pelasi Milwaukee Brewersissa ja hänet palkittiin Hank Aaron -palkinnolla National Leaguen parhaana lyöjänä sekä valittiin National Leaguen tähdistöjoukkueeseen.

Yelichin vanhemmat ovat kroatialaisia maahanmuuttajia.

## Lähteet
Juuan vankila

**Juuan vankila** on Juuan kunnassa sijaitseva vankila. Hallinnollisesti vankila kuuluu Itä- ja Pohjois-Suomen rikosseuraamusalueeseen.

Vankila on 40-paikkainen avovankila miesvangeille, keskittyen työtoimintaan ja siihen liittyvään koulutukseen.

## Historia
Vankila perustettiin entisiin meijeri ja mylly -tiloihin vuonna 1978. Aluksi vankila toimi suljettuna vankilaosastona, kunnes 1990 vankilaosasto siirtyi Pyhäselän vankilan alaisuuten, muuttuen samalla avovankilaksi.

## Lähteet
Bernard Ntuyahaga

**Bernard Ntuyahaga** (s. 1952) on ruandalainen sotilas, joka tuomittiin kymmenen belgialaisen rauhanturvaajan sekä siviilien murhista 20 vuoden vankeusrangaistukseen.

## Sotilasura ja sotarikokset
Ntuyahaga aloitti upseerikoulun Kigalissa vuonna 1972. Ruandan kansanmurhan alkaessa, vuonna 1994, Ntuyahaga oli sotilasarvoltaan majuri.

7. huhtikuuta 1994 Ruandan pääministerin Agathe Uwilingiyimanan talo piiritettiin. Taloa suojelevat 15 rauhanturvaajaa riisuttiin aseista, jonka jälkeen Uwiligiyimana murhattiin. Rauhanturvaajista viisi ghanalaista vapautettiin, mutta kymmenen belgialaista rauhanturvaajaa kuljetettiin Kigalin sotilasleiriin, jossa heidät tapettiin viidakkoveitsillä ja ampumalla. Ntuyahaga oli paikalla seuraamassa rauhanturvaajien teloitusta.

## Oikeudenkäynti ja tuomio
Ruandaan karkotuksen pelossa Ntuyahaga antautui Ruanda-tuomioistuimelle Arushassa, Tansaniassa 8. kesäkuuta 1998. Marraskuussa oikeudenkäynnissä hän kiisti syytteet. Ntuyahaga vapautettiin syytteistä 18. maaliskuuta 1999, ja hänet laskettiin vapaalle jalalle Tansaniaan 29. maaliskuuta 1999.

Vapautumisen jälkeen samana päivänä Tansanian poliisi vangitsi Ntuyahagan laittomana maahanmuuttajana. Seuraavien vuosien aikana sekä Ruanda että Belgia toivoivat Ntuyahagan luovuttamista, jotta häntä voitaisiin syyttää sotarikoksista uudelleen. Luovuttamista koskevat oikeudenkäynnit venyivät Tansaniassa, kunnes maaliskuussa 2004 oikeus päätti hänen luovuttamisestaan Belgiaan Ruandan asemesta. Ntuyahaga lensi Belgiaan, jossa hänet asetettiin tutkintavankeuteen.

Oikeudenkäynti Brysselissä, Belgiassa alkoi 19. huhtikuuta 2007. Tuomio, 20 vuotta vankeutta kymmenen rauhanturvaajan ja siviilien murhaamisesta, luettiin 5. heinäkuuta 2007.

## Lähteet
Dayron Lester

**Dayron Lester Jiménez** (s. 25. kesäkuuta 1986 Havanna) on kuubalainen, Suomessa asuva ammattilaisnyrkkeilijä. Vasenkätinen Lester kilpailee raskaassa keskisarjassa.

Lester muutti vuonna 2014 Kuubasta Suomeen suomalaisen vaimonsa kanssa. Ensimmäisen ammattilaisottelunsa hän otteli kesäkuussa 2015 Porvoossa latvialaista Aleksandrs Dvurecenskisiä vastaan voittaen ottelun tyrmäyksellä.

## Lähteet
Uutis-Valjakko

**Uutis-Valjakko** oli vuosina 1957–1992 ilmestynyt sanomalehti. Lehteä julkaistiin neljässätoissa Turun länsipuolisessa rannikkokunnassa: Naantali, Raisio, Rusko, Masku, Nousiainen, Lemu, Askainen, Vahto, Velkua, Merimasku, Rymättylä, Mynämäki, Mietoinen ja Karjala. Lehti ilmestyi tiistaina ja perjantaina. Lehteä painettiin kirjapaino Satakunnan Maakunta Oy:ssä.

Lehden perusti Jaakkoo-Taara Oy:n toimitusjohtaja Niilo Jaakkola ja sen päätoimittajana toimi Jaakkolan tytär Kaija Berger. Lehden toimitus sijaitsi Jaakko-Taaran tiloissa, mutta 1960-luvun puolivälissä lehden osti Helvi Oksanen jolloin toimitus muutti Turkuun Kauppiaskadulle. Oksanen oli ollut aikaisemmin lehden ilmoitusmyyjä ja ostettuaan lehden hänestä tuli toimitusjohtaja-päätoimittaja. Uuden omistajan aikana Raino Puottula toimi lehden toimitussihteerinä vuoteen 1975, kunnes siirtyi ''Rannikkoseutuun''. *Uutis-Valjakon* levikki kasvoi suuremmaksi jolloin pieniä toimipaikkoja perustettiin Naantaliin, Raisioon ja Mynämäelle. Myös lehden avustajakunta oli laaja. Lehdellä oli vielä 1980-luvulla hyvä asema markkinoilla, mutta kilpailu koveni ja ilmaisjakelulehdet yleistyivät, jolloin *Uutis-Valjakko* alkoi näivettymään ja lopulta lopetettiin laman kourissa vuonna 1992.

## Lähteet
Ben Chilwell

**Benjamin James Chilwell** (s. 21. joulukuuta 1996 Bedford) on englantilainen jalkapalloilija, joka edustaa Ligue 1:ssä pelaavaa Strasbourgia. Vasenjalkainen Chilwell on pelipaikaltaan vasen laitapuolustaja.

## Seurajoukkueura
Chilwell on Leicester Cityn kasvatti. Marraskuussa 2015 hän siirtyi lainalle Englannin mestaruussarjan Huddersfield Towniin, jossa hän pelasi kahdeksan ottelua, ennen kuin palasi takaisin Leicesteriin tammikuussa 2016.

Chilwell pelasi ensimmäisen ottelunsa Leicesterin ykkösjoukkueessa FA Cupin ottelussa Tottenhamia vastaan tammikuussa 2016. Seuraavalla kaudella hän pelasi kaksi ottelua Mestarien liigassa ja 12 ottelua Englannin Valioliigassa. Ensimmäisen liigamaalinsa hän teki Tottenhamia vastaan toukokuussa 2017. Kaudella 2017–2018 hän pelasi 24 Valioliigaottelua, näistä 20 avauskokoonpanossa. Seuraavalla kaudella hän oli avauksessa kahta vaille kaikissa sarjaotteluissa. Kaudella 2019–2020 hän pelasi 27 valioliigaottelua ja teki kolme maalia.

Elokuussa 2020 Chilwell siirtyi Leicesterista Chelseaan 50 miljoonan punnan siirtokorvauksella. Debyyttikaudellaan hän pelasi Chelseassa 27 liigaottelua, joissa teki kolme ja syötti viisi maalia. Mestarien liigassa hän pelasi kymmenen ottelua ja oli avauskokoonpanossa myös voittoon päättyneessä loppuottelussa. Hän teki maalin puolivälierässä FC Portoa vastaan. Hän pelasi myös tappiollisessa FA Cupin loppuottelussa. Kaudella 2021–2022 hän pelasi kuusi ottelua Valioliigassa ja viisi Mestarien liigassa ennen kuin sai nivelsidevamman marraskuun loppupuolella. Hän teki paluun kentille kauden viimeisen valioliigaottelun viime hetkillä. Kaudella 2022–2023 hän pelasi Valioliigassa 23 ottelua ja teki kaksi maalia. Mestarien liigassa hän pelasi seitsemän ottelua. Kaudella 2023–2024 hän kärsi hamstring- ja polvivammoista ja pelasi vain 13 valioliigaottelua. Valtaosassa pelaamistaan otteluista hän toimi Chelsean kapteenina, muun muassa tappiollisessa liigacupin loppuottelussa. Helmikuussa 2025 Chilwell siirtyi Chelseasta loppukauden mittaisella lainasopimuksella saman sarjan Crystal Palaceen. Hän pelasi Palacessa kahdeksan valioliigaottelua, ja teki yhden maalin. Crystal Palacen voittamassa FA Cupissa hän pelasi kolmessa ottelussa. Loppuottelussa Manchester Cityä vastaan hän oli vaihtopenkillä.

Chilwell siirtyi Ligue 1:n Strasbourgiin syyskuussa 2025.

## Maajoukkueura
Chilwell edusti Englantia nuorten maajoukkueissa. Hän pelasi alle 21-vuotiaiden EM-kilpailuissa 2017 täyden ajan Englannin kaikissa neljässä ottelussa joukkueen yltäessä välieriin. Englannin miesten maajoukkueessa hän pelasi ensimmäisen kerran syyskuussa 2018 ystävyysottelussa Sveitsiä vastaan. Hän kuului Englannin hopeajoukkueeseen kesän 2021 EM-kilpailuissa, muttei päässyt pelaamaan yhdessäkään ottelussa. Ensimmäisen maaottelumaalinsa hän teki MM-karsintaottelussa Andorraa vastaan lokakuussa 2021. Toukokuun alkuun 2025 mennessä hän on pelannut 21 maaottelua, joista kuudessatoista täyden peliajan.

## Lähteet
The Sultans

**The Sultans** (tyyliteltynä **The SultanS**) on oululais-torniolainen vuodesta 1995 toiminut garage-bluesia soittava soitinmusiikkiyhtye. Yhtyeen nykyisessä kokoonpanossa soittavat V-M.O. Äijälä kitaraa, T.T. Äijälä rumpuja ja M.L. Leinonen kontrabassoa. Alkuperäisessä kokoonpanossa soittivat ainoastaan Äijälän veljekset, myöhemmässä 2000-luvun loppupuolella toimineessa kokoonpanossa V-M. Äijälä soitti kitaraa ja M. Leinonen rumpuja. 

## Diskografia
### Singlet
* Houserockin' (1996)
* Hometown Blues (1998)
### Albumit
* The Sultans (2009)
* Full Frontal Live (2009)
* More House Rockin' and Other Boogies (kokoelma, 2014)
* Alive-2014-Oulu-Finland (2015)
* Kitchen Sessions (2016)

## Aiheesta muualla
* Facebook
* Finnmusic
* Discogs
* Soundi
Joseph Augustus Zarellin murha

**Joseph Augustus Zarelli** (13. tammikuuta 1953 – helmikuu 1957, tunnettu aiemmin nimellä **Poika laatikossa**, ) oli 4-vuotias poika, jonka aliravittu, mustelmia täynnä ollut alaston ruumis löytyi Philadelphiassa syrjäisen maalaistien varrelta pahvilaatikosta. Hänen hiuksensa oli myös leikattu hiljattain. Poikaa kutsuttiin myös nimellä *America's Unknown Child*.

Vuonna 1998 ruumis kaivettiin ylös haudasta DNA-näytteen ottoa varten, mutta hajoamisprosessien vuoksi onnistuttiin saamaan ainoastaan mitokondrio-DNA:ta. Profiilia verrattiin muutamaan tapaukseen, mutta vertailu ei tuonut lisätietoa.

Ruumis tunnistettiin lopulta marraskuussa 2022 Joseph Augustus Zarelliksi DNA-näytteen avulla.

## Lähteet

## Aiheesta muualla
Gunnar Lönnqvist

**Arthur Gunnar Lönnqvist** (4. tammikuuta 1891 Helsinki – 26. joulukuuta 1978 Helsinki) oli suomalainen valokuvaaja ja liikemies.

Lönnqvist aloitti uransa ateljeekuvaajana ja siirtyi pian harrastajakuvaajaksi. Hän kuvasi kotikaupunkiaan Helsinkiä ja sitä ympäröivän maaseudun luontoa, maisemia ja ihmisiä. Lönnqvist kuvasi myös muissa Suomen kaupungeissa sekä matkoillaan Euroopassa. Hänet tunnetaan erityisesti Helsingin valtausta huhtikuussa 1918 käsittelevistä kuvistaan. Lönnqvist on voittanut useita valokuvausalan palkintoja Suomessa ja ulkomailla.

Lönnqvist harrasti valokuvausta jo nuoresta pitäen. Päätettyään koulun hän aloitti vuonna 1904 työt valokuvaaja Daniel Nyblinin omistamassa Suomen Valokuvaustarvikekaupassa (Ab Finska Fotografiska Magasinet). Lönnqvist toimi aluksi konttoristina, kopistina ja kuvaaja-apulaisena ja johti myös valokuvalaboratoriota. Vuonna 1915 hän avioitui Ida Järvenpään (1893–1970) kanssa. Avioparille syntyi 6 lasta. 1919 Lönnqvististä tuli Valokuvaustarvikekaupan prokuristi ja myöhemmin 1920-luvulla yrityksen toimitusjohtaja. Vuonna 1933 Lönnqvist perusti Oy Valovarjo Ab:n, jonka toimitusjohtajana hän toimi 75-vuotiaaksi saakka. Yhtiöstä tuli Kodak-tuotteiden pääagentuuri Suomessa.

Vuodesta 1909 alkaen Lönnqvist osallistui aktiivisesti Amatörfotografklubbenin toimintaan. Hänet on valittu seuran kunniajäseneksi.


File: Turku barracks 1918.jpg|Turun kasarmin raunioilla 17.4.1918.
File: White generals 1918.jpg|Pääesikunnan ratsukko Esplanadilla 16.5.1918.


## Lähteet

## Kirjallisuutta
* 
* 
* 
* 
* 
* 
* 
* 

## Aiheesta muualla
* 
* 
* 
*
Bokombali

**Bokombali** (*Hapalemur griseus*) on makien heimoon kuuluva puoliapina, joka elää vain Madagaskarilla.

## Ulkonäkö ja koko
Bokombali on kellanruskea ja se on keskimäärin 28 sentin pituinen.

## Levinneisyys ja elinympäristö
Bokombalit elävät bambumetsissä.

## Ravinto
Bokombali syö hentoja lehtiä ja versoja

## Lähteet

## Aiheesta muualla
*Laji.fi: Bokombali (''Hapalemur griseus'')
*ITIS: Hapalemur griseus 
*Animal Diversity Web: Hapalemur griseus
Andrew Sarauer

**Andrew Sarauer** (s. 17. marraskuuta 1984 Outlook, Saskatchewan) on kanadalais-unkarilainen uransa lopettanut jääkiekkoilija. Pelipaikaltaan 193 senttimetriä pitkä ja 93 kilogrammaa painava vasemmalta laukova Sarauer oli vasen laitahyökkääjä.

Vancouver Canucks varasi Sarauerin numerolla 125 . Hän ei kuitenkaan ikinä pelannut NHL:ssä. AHL:ssä Sarauer edusti Lake Erie Monstersia, Norfolk Admiralsia, Rockford IceHogsia ja Hershey Bearsia. Kauden 2011–2012 hän pelasi Tanskan Metal Ligaenin Frederikshavn White Hawksissa. Kaudeksi 2013–2014 Sarauer siirtyi Erste Bank Eishockey Ligan unkarilaisseuraan Alba Volán Székesfehérváriin. 

Sarauer edusti Unkarin jääkiekkomaajoukkuetta vuoden 2015 1. divisioonan MM-kilpailuissa, jotka päättyivät Unkarin osalta hopeaan ja nousuun pääsarjaan vuodeksi 2016. Sarauer valittiin turnauksen tähdistökentälliseen ja hän jakoi myös turnauksen pistepörssin voiton.

## Lähteet
Timo Äijälä

**Timo "Tilli" Äijälä** on torniolainen rumpali, joka tunnetaan etenkin veljensä Veli-Matti "Läjä" Äijälän yhtyeistä Terveet Kädet, Death Trip ja The Sultans, joiden lisäksi hän on soittanut ainakin T.H.E Rutto -yhtyeessä.
Callixte Kalimanzira

**Callixte Kalimanzira** (s. 1953 Butare, Ruanda – 1. lokakuuta 2015 Cotonou, Benin) on entinen Ruandan sisäministeri (ajalla 6. huhtikuuta 1994 – 25. toukokuuta 1994), joka tuomittiin osallisuuksista sotarikoksiin Ruandan kansanmurhassa 25 vuoden vankeuteen.

## Sotarikokset
Kalimanzira osallistui Kabuye hillin verilöylyyn houkuttelemalla tutseja kukkulalle, väittäen alueen olevan turvapaikka, jota sotilaat suojelevat. "Turvaan" hakeutuneet ihmiset tapettiin ampumalla, uhriluvun noustessa useisiin tuhansiin.

## Oikeudenkäynti
Kalimanzira antautui Ruanda-tuomioistuimelle Arushassa, Tansaniassa 8. marraskuuta 2005. Hänet tuomittiin 30 vuoden vankeuteen 22. kesäkuuta 2009. Tuomiota lyhennettiin 25 vuoteen 20. lokakuuta 2010.

## Lähteet
Guang’an

**Guang’an** (, pinyin: Guǎng'ān Shì) on prefektuuritason kaupunki Kiinan Sichuanin maakunnan itäosassa. Kaupungin pinta-ala on 6&nbsp;344 neliökilometriä ja väkiluku noin 3,2 miljoonaa (vuonna 2010). Kaupungin keskusta sijaitsee linnuntietä noin 250 kilometriä maakunnan pääkaupunki Chengdusta itään.

Kaupunki rajoittuu pohjoisessa Dazhoun ja Nanchongin, sekä lännessä Suiningin prefektuuritason kaupunkeihin. Etelässä naapurina on maakuntatasolla oleva Chongqingin itsehallinnollinen kunta.

## Hallinnollinen jako
Piirikuntatasolla kaupunki jaetaan kateen kaupunkipiiriin, yhteen piirikuntatason kaupunkiin ja kolmeen piirikuntaan.

## Galleria

Kuva:华蓥山 天池石林 - panoramio.jpg | *Kivimetsää* Huayingin kaupungissa.
Kuva:Wushengxiangcun.jpg | Maisemaa Wushengin piirikunnassa.


## Lähteet

## Aiheesta muualla

* Travelchinaguide.com: Guang'an Travel Guide
Vitor Baptista

**Vitor Baptista** (s. 20. maaliskuuta 1998 São Paulo) on brasilialainen autourheilija. Hän kilpailee kaudella 2016 Formula 3.5 V8 -sarjassa.

Baptista siirtyi kartingista pikkuformuloihin vuonna 2014, ja voitti heti Brasilian Formula 3 -sarjan mestaruuden. Kaudelle 2015 hän siirtyi Eurooppaan Euroformula Open -sarjaan, ja voitti myös sen mestaruuden. Lisäksi Baptista kilpaili Espanjan Formula 3 -sarjassa, jossa hän sijoittui toiseksi.

## Lähteet
Harri Lehtonen (koripalloilija)

**Harri Lehtonen** (s. 21. syyskuuta 1963) on suomalainen kilpauransa päättänyt koripalloilija. Uudenkaupungin Urheilijoita edustanut Lehtonen pelasi miesten SM-sarjassa 11 kautta ja kahdella muulla kaudella yhden pääsarjaottelun. Lehtonen voitti urallaan Suomen mestaruuden vuonna 1990, SM-pronssia kolmesti, Suomen cup-mestaruuden kahdesti ja Suomen cupin hopeaa kerran. Hän edusti myös Suomen miesten maajoukkuetta jossa voitti Pohjoismaiden mestaruuden ja PM-hopeaa. Lisäksi Lehtonen pelasi universiadeissa ja alle 18-vuotiaiden EM-kilpailuissa.

## Pelaajaura

Rauman Feran kasvatti Lehtonen edusti koko pääsarjauransa, vuodet 1981−1993 ja 1995, Uudenkaupungin Urheilijoita, sittemmin UU-Korihaita. Hän voitti seurassa Suomen mestaruuden vuonna 1990, SM-pronssia vuosina 1985, 1987 ja 1992, Suomen cup-mestaruuden vuosina 1986 ja 1988 ja Suomen cupin hopeaa vuonna 1987. 206-senttinen Lehtonen oli kaudella 1986−1987 miesten SM-runkosarjan kolmanneksi paras heitontorjuja 1,35 torjunnan keskiarvollaan. Kaudella 1981–1982 ja vuonna 1995 Lehtonen pelasi vain yhden pääsarjaottelun.

Suomen miesten maajoukkueessa Lehtonen pelasi vuosina 1983−1987 39 maaottelua 4,1 pisteen keskiarvolla. Vuonna 1983 hän voitti maajoukkueessa Pohjoismaiden mestaruuden ja vuonna 1985 PM-hopeaa. Miesten maajoukkueen piste-ennätyksekseen Lehtonen heitti 18 pistettä Tšekkoslovakiaa vastaan pelatussa harjoitusottelussa kesäkuussa 1986. Lehtonen pelasi myös vuonna 1982 Suomen Suomen U18-maajoukkueessa, joka sijoittui ikäluokan EM-kilpailuissa kahdeksanneksi. Lehtonen osallistui miesten maajoukkueen kanssa myös vuoden 1983 (Edmonton), 1985 (Kobe) ja 1987 (Zagreb) universiadeihin.

Lehtosen poika Eero Lehtonen on myös koripalloilija.

## Lähteet
* Harri Lehtonen Suomen Koripalloliitto
* Maajoukkuetilastot Suomen Koripalloliitto

### Viitteet
Catalina Pella

**Catalina Pella** (s. 31. tammikuuta 1993) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 213 huhtikuussa 2016. Hän on voittanut urallaan kuusi ITF-turnausta kaksinpelissä ja kahdeksan ITF-turnausta nelinpelissä.

Pella pelasi WTA-turnauksen pääsarjassa ensimmäisen kerran Bogotassa huhtikuussa 2016. Hän eteni pääsarjaan karsintojen kautta. Pääsarjan ensimmäisellä kierroksella hän voitti maailmanlistan sijalla 55 olleen Teliana Pereiran ja toisella kierroksella Elitsa Kostovan. Puolivälierissä hän hävisi Irina Falconille. Hän pelasi Argentiinan Fed Cup -joukkueessa ensimmäisen kerran vuonna 2016.

Myös hänen veljensä Guido Pella on tennispelaaja.

## Lähteet

## Aiheesta muualla
*
*
Merimaskun Ahto

**Merimaskun Ahto ry** on vuonna 1945 perustettu merimaskulainen urheiluseura, joka nykyään toimii Naantalin kaupungissa. Seuralla on 250 jäsentä.

Seuralla oli aluksi vain yksilölajeja kuten ampumahiihtoa ja yleisurheilua. 1980-luvulla seura rakensi pururadan. Seuraa on edustanut muun muassa ampumahiihtäjä-juoksija Kauko Kuneinen. Sittemmin yksilölajeista on laajennettu joukkuelajeihin kuten jalka- ja pesäpalloon. Seuralla oli myös näytelmäkerho vuodesta 1964 2000-luvun alkupuolelle. Ahto on järjestänyt myös Suvisoutuja.

## Lähteet

## Aiheesta muualla
*
Connor Randall

**Connor Randall** (s. 21. lokakuuta 1995 Liverpool) on englantilainen jalkapalloilija, joka edustaa Bulgarian A PFG:ssa pelaavaa Arda Kărdžalia. Oikeajalkainen Randall on pelipaikaltaan oikea laitapuolustaja.

Randall on Liverpoolin kasvatti. Tammikuussa 2015 hän siirtyi lainalle Englannin kakkosliigan Shrewsbury Towniin. Hän pelasi kuukauden lainajaksolla seurassa yhden ottelun. Liverpoolin edustusjoukkueessa Randall debytoi lokakuussa 2015 Englannin liigacupin ottelussa Bournemouthia vastaan. Valioliigadebyyttinsä hän teki huhtikuussa 2016 niin ikään Bournemouthia vastaan. Hän pelasi Liverpoolissa kaikkiaan kolme valioliigaottelua.

Randall pelasi kaudella 2017–2018 lainasopimuksella Skotlannin Valioliigan Heartsissa kaikkiaan 22 liigaottelua. Syyskauden 2018 hän oli lainalla Rochdalessa, jossa pelasi vain yhden Englannin Ykkösliigan ottelun. Hän siirtyi Bulgarian pääsarjassa pelaavaan Arda Kărdžaliin syyskuussa 2019.

Randall pelasi vuonna 2011 Englannin alle 17-vuotiaiden jalkapallomaajoukkueessa neljä ottelua tehden yhden maalin.

## Lähteet
Pirttiluoto

**Pirttiluoto** on entinen saari, nykyään osa mannerta Naantalin kaupungissa. Se on kasvanut yhteen viereisen Karjaluodon kanssa, joka on nykyään yhteydessä mantereeseen. Alue on kaavoitettu pientaloalueeksi vuonna 2014.

Saaren ensimmäinen asukas oli kalastaja-torppari Arttur Aaltonen, joka sai 1800-luvun alussa saaren eteläpuoliskon Karvetin tilalta. Myöhemmin saareen rakennettiin muun muassa huvila. Pirttiluodon ja Karjaluodon välissä kulki tuolloin suojainen veneväylä jota Maskulaiset käyttivät. Veneväylä säilyi soutukelpoisena vielä 1960-luvulle, mutta ruovikoitua myöhemmin umpeen. Väylän ruoppaamista on ehdotettu useasti. Vuonna 1955 Pirttiluodossa oli metsän lisäksi kymmenisen asuinrakennusta, useita laitureita, pieni pelto ja niittyä. Vuonna 1965 pelto ja niityt olivat hävinneet. Tuolloin saari kuului Karvetin ja Taimo-Nuhjalan kyliin. Saari kuului Naantalin maalaiskuntaan vuoteen 1964 asti jolloin maalaiskunta yhdistettiin kaupunkiin. Asuinkarennusten määrä oli sama vielä vuonna 1981.

1940-50-lukujen taitteessa perustettiin Taimo–Pirttiluodon yksityistie, joka kulki pitkän matkaa myös mantereella ja perustajaosakkaita oli yli kuusikymmentäkin. Kupittaan Saven johtaja Koponen osti tontin Pirttiluodosta ja maksoi ensimmäisen sillan kustannukset vuonna 1951. Vuosien 1957, 1968 ja 1981 peruskartoissa Pirttiluotoon johtava tie oli kärrytie ja siitä ristesi useita kärrypolkuja. Karjaluodossa ja Pirttiluodossa tien linjaus on pysynyt samana vuoteen 2014 saakka, jolloin kaupunki aloitti tien leventämisen ja kunnallistekniikan rakentamisen. Tie siirtyi kaupungin vastuulle, jolloin yksityistie päätettiin lakkauttaa vuonna 2016.

Pirttiluodon-Karjaluodon kaavoitusta ehdotettiin 1990-luvulla, mutta poliittisten kiistelyjen takia se pääsi käyntiin vasta vuonna 2006 ja valmistui 2013.

## Lähteet
Uridiinimonofosfaatti

**Uridiinimonofosfaatti** eli **UMP** tai **uridyylihappo** (C9H13PN2O9) on nukleotidi, joka koostuu uridiininukleosidista, johon on esteröitynyt fosfaattiryhmä. Yhdiste on biologisesti tärkeä vaihe RNA:n synteesissä ja muiden nukleotidien biosynteeseissä.

## Biosynteesi ja biologinen rooli
Eliöt tuottavat uridiinimonofosfaattia oroottihaposta johdetusta orotidiinimonofosfaatista eli orotidyylihaposta dekarboksylaatioreaktiolla. Tätä reaktiota katalysoivat entsyymit ovat nisäkkäillä uridiinimonofosfaattisyntaasi ja muilla eliöillä orotidylaattidekarboksylaasi. Yhdistettä muodostuu myös uridiinista ja ATP:stä uridiinikinaasin katalysoimana.

Uridiinimonofosfaatti on useiden muiden nukleotidien biosynteesin esiaste. UMP-kinaasientsyymi siirtää fosfaattiryhmän ATP:ltä uridiinimonofosfaatille, josta muodostuu tällöin uridiinidifosfaattia. Tästä yhdisteestä muodostuu edelleen muita nukleotideja, esimerkiksi sytidiinin fosfaatteja.

Uridiinimonofosfaatti on kaksiarvoinen happo ja sen pK<sub>a</sub>-arvot ovat 6,4 ja 9,5. Yhdistettä voidaan valmistaa synteettisesti 2’,3’-bentsylideeniuridiinista ja difenyylifosforokloridaatista.

## Vaikutukset eläinten älykkyyteen
Tutkimuksessa gerbiileillä, joille syötettiin uridiinimonofosfaatin, koliinin ja dokosaheksaeenihapon (DHA) yhdistelmää, havaittiin olevan huomattavasti parempi suorituskyky sokkelojen juoksemisessa verrattuna niihin, joille ei syötetty kyseisiä lisäravinteita, tämä viittaa kognitiivisen toiminnan lisääntymiseen. https://doi.org/10.1096/fj.08-112425 Ensimmäisessä ihmisille tehdyssä tutkimuksessa huomattiin, että uridiinilla on suora vaikutus membraanifosfolipidien esiasteisiin terveillä aikuisilla. https://doi.org/10.1111/j.1399-5618.2010.00884.x Edellä mainitun tutkimuksen tulokset saatiin käyttämällä magneettisen resonanssin spektroskopia. 

## Lähteet
Mailen Auroux

**Mailen Auroux** (s. 25. heinäkuuta 1988 Buenos Aires) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 241 lokakuussa 2012 ja nelinpelissä sijalla 125 syyskuussa 2012. Hän on voittanut urallaan 12 ITF-turnausta kaksinpelissä ja 22 ITF-turnausta nelinpelissä. Hän ei ole pelannut ammattilaisturnauksissa vuoden 2014 jälkeen.

Auroux pelasi Argentiinan Fed Cup -joukkueessa vuosina 2010–2013. Vuonna 2015 Auroux toimi Argentiinan junioreiden Fed Cup -joukkueen kapteenina.

## Lähteet

## Aiheesta muualla
*
*
Išbi-Erra

**Išbi-Erra** (1953 eaa. - 1921 eaa., lyhyt kronologia, 2017 - 1985 keskipitkä kronologia, hallitsi 33 vuotta) oli Isinin 1. dynastian perustaja.

## Sumerin aikana

Isbi-erra oli alkujaan Uus-Sumerin viimeisen kuninkaan Ibbi-Sinin kenraali tai virkamies. Isbi-erra oli kotoisin Marista tai sinne määrätty. Tuohon aikaan Sumerissa oli kapinoita ja amorilaiset tunkeutuivat maahan. Urin kuningas Ibbi-Sin määräsi Isbi-erran ostamaan nälänhädästä kärsivälle Urin kaupungille viljaa. Mutta Isbi-Erra kirjoitti saavuttuaan Isiniin, ettei voi palata amorilaisten uhan takia, kysyi kuninkaalta 600 laivaa lisää ja Isinin ja Nippurin kuvernöörin virkaa. Išbi-erra kaappasi vallan Isinissä ja julistautui kuninkaaksi. Hän alkoi laajentaa valtaansa. Urin kuningas ei voinut tätä estää, koska Isbi-Erra oli vienyt mukanaan suurimman osan maan armeijasta.

## Dynastian perustaja

Elamilaiset hyökkäsivät Uriin, ryöstivät ja hävittivät sen väkivaltaisesti ja veivät Ibbi-Sinin vangiksi Anshaniin.
Kun elamilaiset olivat hävittäneet Urin, isbi-Erra kykeni voittamaan amorilaiset ja elamilaiset. 
Isbi-erra pyrki säilyttämään sumerilaista perinnettä. Isbi-Erra ei kyennut luomaan suurta valtakuntaa, koska Eshnunna ja Assur olivat nousseet suurvalloiksi. Isbi-Erra valvoi ainakin iisniä, Nippuria, Uria ja Urukia.

Isbi-erran jälkeen valtaan tuli hänen poikansa Šu-ilišu.

## Lähteet
IAAF World Relays 2015

Vuoden 2015 IAAF World Relays -viestijuoksutapahtuma pidettiin Nassaussa, Bahamalla 2.–3. toukokuuta 2015.

## Mitalistit
### Miehet

### Naiset

## Lähteet
*IAAF:n kilpailusivu
Alexander Fällström

**Alexander Fällström** (s. 15. syyskuuta 1990 Göteborg, Ruotsi) on ruotsalainen jääkiekkoilija, joka pelaa SHL-joukkue Djurgårdens IF:ssä. Suhteellisen isokokoinen Fällström on pelipaikaltaan oikea laitahyökkääjä. Hän laukoo oikealta.

## Ura
### Seuraura
Fällström on Brinkens IF:n kasvatti. Hän siirtyi juniorina sittemmin Djurgårdens IF:ään, jossa Fällström toimi kolme kautta joukkueensa kapteenina. Hän voitti kaudella 2006–2007 seuran J18-junioreiden sisäisen piste- ja maalipörssin J18 Allsvenskanissa tehoilla 13+7=20. Kaksi seuraavaa kautta Fällström pelasi Yhdysvalloissa Shattuck St. Mary'sin high school -joukkueessa. USHL-joukkue Des Moines Buccaneers varasi hänet 135. pelaajana vuonna 2008. Fällström jatkoi varauksen jälkeen kuitenkin vielä yhden kauden Shattuck St. Mary'sissa.

Minnesota Wild varasi Fällströmin neljännellä kierroksella 116. pelaajana . Jo saman vuoden lokakuussa seura kuitenkin kauppasi hänen pelaajaoikeutensa, Craig Wellerin ja kesän  toisen kierroksen varausvuoron Boston Bruinsiin vaihdossa Chuck Kobasewiin. Fällström kävi vuodet 2009–2013 Harvardin yliopistoa. Kaudella 2011–2012 hän oli 13 osumallaan joukkueensa toiseksi paras maalintekijä Marshall Eversonin kanssa. Viimeisellä yliopistokaudellaan 2012–2013 Fällström nousi Harvardin varakapteeniksi ja tehot 9+12=21 riittivät joukkueen sisäisen pistepörssin voittoon. Kauden jälkeen, maaliskuussa 2013 hän teki kaksivuotisen tulokassopimuksen Boston Bruinsin kanssa. Fällström siirtyi samalla loppukevääksi AHL-joukkue Providence Bruinsin vahvuuteen. Hän pelasi siellä kymmenen runkosarjaottelua tehopistein 4+1=5.

Kauden 2013–2014 Fällström pelasi kokonaan Providence Bruinsin AHL-joukkueessa. Hänen kauteensa mahtui myös kahden kuukauden mittainen poissaolo olkapäävamman vuoksi ja Fallström pelasi runkosarjassa vain 28 ottelua tehopistein 3+5=8. Kevään 2014 pudotuspeleissä hän teki 12 ottelussa kolme syöttöpistettä. Kaudella 2014–2015 Fällström ehti pelata Providencessa vain neljä ottelua, kunnes Boston Bruins asetti hänet siirtolistalle. Fällströmiä ei napannut kuitenkaan mikään toinen NHL-seura, joten Bruins osti hänen sopimuksensa ulos. Fällström palasi lokakuussa 2014 takaisin kotimaahansa ja siirtyi kevääseen 2016 asti ulottuneella sopimuksella Djurgårdens IF:n SHL-joukkueeseen. Hänen tulokaskautensa liigassa toi 22 runkosarjaottelussa tehot 6+3=9. Fallströmin kausi jäi kuitenkin rikkonaiseksi loukkaantumisten vuoksi.

Kaudella 2015–2016 Fällström nousi Djurgårdenin varakapteeniksi. Hänen pelasi loukkaantumisten vuoksi kuitenkin vain neljä runkosarja- ja viisi Mestarien liigan ottelua. Fällströmin kausi päättyi jo marraskuussa 2015 aivotärähdykseen ottelussa Rögle BK:ta vastaan. Huhtikuussa 2016 hän teki vuoden mittaisen jatkosopimuksen Djurgårdenin kanssa.

### Maajoukkueura
Fällström on pelannut 14 poikien maaottelua.

## Muuta
Fällströmin pikkuveli William edustaa Minnesotan yliopistojoukkuetta.

## Tilastot

## Lähteet
*
*

### Viitteet
Ricky Whittle

**Ricky Whittle** on englantilainen näyttelijä. Hänet tunnetaan parhaiten roolistaan Calvin Valentine saippuaoopperassa *[[Hollyoaks]]*. Vuonna 2014 Whittle julkaisi esiintyvänsä roolissa Daniel Zamora, sarjassa ''Mistresses''. Hän ilmestyi myös The CW:n *[[Eloonjääneet]]* sarjassa Lincolnina, "maaihmisenä".

## Lähteet
Matt Barnes

**Matt Kelly Barnes** (s. 9. maaliskuuta 1980 Santa Clara, Kalifornia) on yhdysvaltalainen koripalloilija, joka pelasi NBA:ssa vuosina 2004-2017.

Memphis Grizzlies varasi pienenä laitahyökkääjänä pelaavan Barnesin NBA:han 46. vuorolla . Barnes debytoi NBA:ssa vuonna 2004 ja on siitä lähtien pelannut sarjassa edustaen useita eri seuroja, muun muassa Los Angeles Clippersiä ja Golden State Warriorsia jossa voitti NBA:n mestaruuden vuonna 2017.

## Lähteet
* Matt Barnes NBA Stats Basketball-Reference.com 
* Matt Barnes Stats College Basketball at Sports-Reference.com 
* Profiili nba.com 

### Viitteet

## Aiheesta muualla
Matti Heikki Haapalainen

**Matti Heikki Haapalainen** (k. 1912) oli suomalainen Kajaanissa 1800-luvun lopulla ja 1900-luvun alussa elänyt räätäli, laivuri ja liikemies, joka käynnisti matkustaja- ja rahtilaivaliikenteen Oulujärvellä 1800-luvun lopulla.

Haapalaisella oli 1880-luvulla räätälinliike Kajaanissa. Hän tilasi vuonna 1888 sisävesilaivan Wahlin konepajalta Varkaudesta liikennöidäkseen sillä Oulujärvellä. Laiva tuotiin talvella osina Varkaudesta Kajaaniin ja se koottiin Kajaanissa Lamminsalmen rannalla. Laivan voimanlähteenä oli vanha meijerin höyrykone. Laiva valmistui keväällä 1891 (toisen lähteen mukaan jo 1888) ja sen nimeksi tuli *S/S Koitto*. Laiva liikennöi Kajaanin Salorannasta aina Vaalaan saakka poiketen välissä rantakylien laitureissa eli rykyissä. S/S Koitto liikennöi aina vuoteen 1910 saakka.

Seuraavaksi Haapalainen rakensi *Salo*-laivan, joka tuli liikenteeseen 1899. Laivan liikennöinnin alkuvaiheita hankaloitti se, että laivan runko pääsi vääntymään kieroksi rakennusvaiheessa ja myös potkuri ja peräsin jäivät vedenpinnan yläpuolelle, ellei laivassa ollut tarpeeksi painolastia. Haapalainen kunnosti kuitenkin laivan vuonna 1900 ja sen jälkeen näistä ongelmista päästiin. 100 matkustajaa kuljettanut Salo-laiva oli 24 metriä pitkä ja siinä oli 36 hevosvoiman höyrykone. Hyttipaikkoja laivassa oli 20. 1900-luvun alussa laivan matkustajina oli runsaasti englantilaisia kalastusturisteja ns. *lohilordeja*, jotka kävivät pyytämässä lohia Kajaaninjoesta ja palasivat sitten laivalla Oulujärven yli Vaalaan ja edelleen Ouluun. Salo-laiva oli matkustaja- ja rahtiliikenteessä yli 30 vuoden ajan.

Vuonna 1911 Haapalainen rakennutti vielä edeltäjäänsä suuremman *Salo II*-laivan, johon mahtui 150 matkustajaa ja laivassa oli muun muassa salonki. Haapalainen perusti *Oulujärven Laiva oy*:n, jonka johtajana hän myös toimi. Haapalaisen kuoltua yhtiötä johtamaan tuli Kajaanin kappalainen Johannes Väyrynen ja Oulujärven laivaliikenne jatkui aina vuoteen 1938 saakka, jolloin linja-autoliikenne ja Oulun ja Kajaanin välille valmistunut rautatieyhteys tekivät Oulujärven laivaliikenteen kannattamattomaksi. *Salo*-laiva myytiin romuksi ja *Salo II* myytiin Kajaanin Puutavara Osakeyhtiölle hinaajaksi, jolloin se sai uuden nimen *Kajaani I*.

Haapalainen perusti vuonna 1899 Kajaanin Tihisenniemeen myös seudun ensimmäisen höyrykoneen voimalla toimineen sahan. Hän toimi myös kauppiaana ja oli Kajaanin kaupunginvaltuuston jäsenenä.

Haapalaisen laivoista S/S Koitto toimi vuodesta 1930 alkaen nimellä *S/S Toukka* puutavaralauttojen hinaajana Oulujärvellä ja sen jälkeen se oli Lieksassa Enso-Gutzeitin hinaajana ja myöhemmin yksityisomistuksessa 1963—1975. *M/S Koitto* -nimen saanut laiva oli vuodesta 1975 Esa Pakarinen Juniorin omistuksessa Varkaudessa ja vuodesta 2010 laivan kotipaikkana on ollut Leppävirta.

## Lähteet
Wonderful Crazy Night

**Wonderful Crazy Night** on Elton Johnin 32. studioalbumi, joka julkaistiin vuonna 2016. Se on ensimmäinen albumi vuodesta 2006 sisältävä Elton John Band.

Albumi sai pääosin hyvän vastaanoton. Albumi nousi Isossa-Britanniassa maan virallisen albumilistan kuudennelle sijalle. Yhdysvalloissa se ylsi Billboard 200 -listan sijalle kahdeksan. Musiikkilehti Rolling Stone valitsi albumin vuoden 2016 viidenkymmenen parhaan joukkoon, jolloin se ylsi sijalle 39.

## Kappaleet
Kaikki kappaleet säveltänyt Elton John ja sanoittanut Bernie Taupin.

## Arvostelut
* Metacritic: 70/100
* Allmusic: 
* Rolling Stone: 

## Lähteet

## Aiheesta muualla
*Elton Johnin virallinen sivusto 
*Elton Johnin diskografia